### Beslutning

 Sagens behandling blev udsat i byrådets møde den 9. september 2020.

Offentlig fremlæggelse af forslag til Indsatsplan StorAarhus

### Resumé

Den tilgængelige drikkevandsressource i [adresse] er fuldt udnyttet, og det er ikke muligt at finde nye vandressourcer i kommunen, hvis grundvandet forurenes. Det er især forurening med pesticider, som er årsag til, at drikkevandet fremover ikke vil kunne leve op til kvalitetskravene, medmindre kommunen sørger for, at grundvandet beskyttes.

Indsatsplan StorAarhus er den tredje indsatsplan i [adresse] og bygger på samme principper og retningslinjer, som i de foregående vedtagne indsatsplaner: Indsatsplan Beder (2013) og Indsatsplan StautrupÅbo (2016).

Det indstilles, at vedlagte forslag fremlægges i offentlig høring i 12 uger, hvorefter byrådet tager endelig stilling til indsatsplanen på grundlag af indkomne bemærkninger.

Med Indsatsplan StorAarhus vil stort set alle områder i [adresse], hvor drikkevandet har særligt behov for at blive beskyttet, være omfattet af indsatsplanlægning. En fjerde indsatsplan for [adresse] og [adresse] afventer Statens kortlægning.

Der er ikke tilført midler til realisering af indsatsplanerne. Det belyses i indstillingen, hvad der skal tilføres af midler for at realisere indsatsplanerne over en 20-årig periode. Tilfører byrådet ikke disse midler, vil indsatsplanerne blive realiseret over en meget lang årrække. Dette vil indebære en stor risiko for drikkevandskvaliteten, og lodsejerne vil ikke kunne få en afklaring indenfor en rimelig tidshorisont.

### Indstilling

Det indstilles:

At 1) Forslag til Indsatsplan Stor­­Aarhus godkendes til offentlig høring i 12 uger.

At 2) Realiseringen af indsatsplanerne sker som beskrevet i afsnit 7.

### Sagens forløb

17-06-2020 Borgmesterens Afdeling påtegning

Fremsendes til Magistraten.

Det er pt. uafklaret i hvilket omfang [adresse] Kommune modtager DUT-midler til den 10-årige plan, som Teknik og Miljø fremfører som rimelig ift. drikkevandskvalitet og lodsejere.

Borgmesterens Afdeling anbefaler, at kommunale udgifter som ikke dækkes af DUTkompensation findes ved intern omprioritering, jf. de generelle decentraliseringsprincipper, medmindre der tilføres midler til området i det kommende budget.

Borgmesterens Afdeling har herudover ingen bemærkninger til indstillingen.

 22-06-2020 Magistraten
Fremsendes til [adresse] med bemærkning, at Magistraten i mødet den 22. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 8. juni 2020.
 12-08-2020 [adresse]

Fremsendes til Teknisk Udvalg til behandling i henhold til beslutning i byrådets møde den 12. august 2020.

Sagen blev behandlet sammen med sag 15.

 02-09-2020 Teknisk Udvalg

Sussie Poulsen, Ane Mathiasen, Borris Danielsen, Elias Poulsen og Emil Holst kunne tiltræde indstillingen i overensstemmelse med Magistratens anbefaling med bemærkning om, at indsatsplanerne ønskes realiseret hurtigst muligt, finansieringen ønskes henlagt til budgetforhandlingerne samt at anvendelsen af tidsbegrænsede aftaler ikke kan tiltrædes.

Elna Holst og Laurits Jensen kunne tiltræde indstillingen i overensstemmelse med Magistratens anbefaling med bemærkning om, at jordfordeling og landbrugets forslag omkring tidsbegrænsede aftaler skal indtænkes i de konkrete aftaler.

 09-09-2020 [adresse]Sagens behandling blev udsat i byrådets møde den 9. september 2020.
 23-09-2020 Aarhus Byråd
Beslutning ikke frigivet